
Parlamentul  României

Camera  Deputaţilor

Comisia pentru industrii si servicii

                      Nr.23/306/2001

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



În conformitate cu prevederile art.89 din Regulamentul Camerei Deputaţilor, vă înaintăm, alăturat, Raportul asupra proiectului de Lege pentru acceptarea unor amendamente la Convenţia privind Organizaţia Maritimă Internaţională, adoptată la Geneva, la 6 martie 1948, primit cu adresa nr.676 din 6 decembrie 2001.



La întocmirea raportului, comisia a avut în vedere avizele transmise de:



-   Consiliul Legislativ;

-   Comisia pentru politică externă;

-   Comisia juridică, de disciplină şi imunităţi.



În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                           István Antal                                         Aurelia Vasile          

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii



                                    Bucureşti, 17.12.2001







                                 Nr.23/306/2001

RAPORT

asupra proiectului de Lege pentru acceptarea unor amendamente la Convenţia privind Organizaţia Maritimă Internaţională, adoptată

 la Geneva, la 6 martie 1948



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond, cu proiectul de Lege pentru acceptarea unor amendamente la Convenţia privind Organizaţia Maritimă Internaţională, adoptată la Geneva, la 6 martie 1948, trimis cu adresa nr.676 din 6 decembrie 2001.


Proiectul de lege are drept scop acceptarea unor amendamente la o convenţie internaţională la care România a aderat în anul 1965, care se referă la sporirea numărului de membri ai Consiliului Organizaţiei Maritime Internaţionale pentru reprezentarea echitabilă a tuturor zonelor geografice şi la crearea unui nou organism al organizaţiei: "Comitetul de facilitare", care are ca principal obiectiv propunerea de soluţii pentru simplificarea formalităţilor pentru navele maritime comerciale care intră, staţionează sau părăsesc porturile, în vederea facilitării traficului maritim internaţional.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 13 decembrie 2001 şi a hotărât, în unanimitate, avizarea favorabilă a proiectului de lege, în forma prezentată.

În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                          Aurelia Vasile

Expert,

Daniel Bădina

